《扫坟》
明代·张善昭

春来雨露一凄然，酹罢芳阡涕欲涟。几处江山春景象，九原松柏旧风烟。

浮云世事犹千古，流水桃花似去年。回首不堪闻杜宇，吟魂销断夕阳边。

作者简介：（1453—1515）广东顺德人，字彦充。天顺间举人。授兵部司务，以才干为尚书余子俊所器重。超拜四川按察司佥事，职掌屯田。被劾谪凤阳府通判，转临江府通判。上书请宥练子宁、魏安生等，乞复其家。寻致仕。